REPUBLIKA SLOVENIJA

MINISTRSTVO ZA KMETIJSTVO, GOZDARSTVO IN PREHRANO

**ZAKLJUČKI**

**strokovnega posveta o semenarstvu na sejmu AGRA 2018  
POMEN UPORABE CERTIFICIRANEGA SEMENA**

27. avgust 2018 sta Ministrstvo za kmetijstvo, gozdarstvo in prehrano in Kmetijski inštitut Slovenije na sejmu AGRA organizirala strokovni posvet o pomenu uporabe certificiranega semena, ki je bil namenjen splošni promociji uporabe certificiranega semena, katerega uporaba se še vedno zmanjšuje.

Zaključki posveta:

Glede na poudarke v promocijskem letaku ter v prispevkih in razpravi na posvetu, so se udeleženci strinjali z zaključkom, da bo potrebna nadaljnja razprava o iskanju dobrih rešitev glede naslednjih tem:

* kakovost in označevanje certificiranega semena glede na EU zakonodajo, ki je kriterije glede navedenega zmanjšala na eni in želje pridelovalcev na drugi strani;
* slabosti uporabe domačega pridelka za seme (večje pojavljanje glivičnih bolezni in problematika toksinov iz rodu Fusarium v žitu, žitnih izdelkih in krmi, razkuževanje pridelka, ki se uporabi za seme v povezavi z varstvom rastlin, zakonodaja v povezavi z nanašanjem fitofarmacevtskih sredstev na semena, vključno z nadzorom ter nevarnost prisotnosti škodljivih organizmov v ekološkem semenu...);
* uvoz in premeščanje (iz ostalih držav članic) semena, ki je slabe kakovosti in zadevni nadzor;
* priprava konsistentnih dolgoročnih kmetijskih ukrepov na področju semenarstva, ki bodo spodbujali uporabo certificiranega semena tudi v okviru možnosti, ki jih ponuja okvir skupne kmetijske politike po 2020 (semenarstvo med ostalimi sektorji v okviru strateškega načrta, neposredna podpora pridelovalcem, ki bi uporabljali certificirano seme, ustrezni ukrepi ipd.).

Na posvetu je Kmetijski inštitut Slovenije predstavil tudi mednarodni projekt t.i. ECO BREED in nakazal odprta vprašanja v povezavi s t.i. heterogenim semenskim materialom, ki ga uvaja nova EU zakonodaja na področju ekološkega kmetovanja (začasni poskusi do leta 2020, predlogi za prijavo heterogenega materiala, pravila za implementacijo nove zakonodaje, nadzor idr).

Zaključki posveta o semenarstvu\_AGRA\_27.8.2018.doc JJ Cvelbar, MKGP